Συζήτηση κατηγορίας:Έλληνες συνθέτες

message: Κατόπιν αναθεωρήσεών μου στην κατηγορία "έλληνες συνθέτες" ξεκίνησε η ακόλουθη συζήτηση:
Γεια χαρά και να σε καλωσορίσω κι εγώ με τη σειρά μου στη Βικιπαίδεια. Μήπως θα μπορούσες να αιτιολογήσεις την αφαίρεση πολλών άρθρων από την κατηγορία Έλληνες συνθέτες; --Ferengiμήνυμα μετά το μπιπ 09:06, 20 Ιανουαρίου 2009 (UTC)

message: Η χρήση της λέξης "συνθέτης" πρέπει να περιορίζεται στη λόγια μουσική, με τη λέξη "τραγουδοποιός" να καλύπτει τη λαϊκή κλπ. Όσον αφορά το κείμενο αυτή η διάκριση είναι από καιρό γνωστή, ως "ποιητής" και "στιχουργός". Ο πρώτος είναι ο λόγιος και ο δεύτερος ο λαϊκός, έντεχνος, κλπ. Αυτό δε σημαίνει ότι όλα τα ποιήματα είναι καλά, ούτε ότι δεν υπάρχουν υπέροχοι στίχοι. Είναι θέμα ύφους όμως, όχι ποιότητας. Το ίδιο συμβαίνει με τους όρους "συνθέτης" και "τραγουδοποιός". Στην αγγλική wikipedia υπάρχει αυτή η διάκριση, αν και ακόμα τα πράγματα είναι μικτά:
http://en.wikipedia.org/wiki/Category:Greek_composers
Επίσης, περεταίρω πραγμάτευση του θέματος αυτού υπάρχει σε αυτό το άρθρο:
http://features.classicalmusic.gr/article.php?id=1619
Κατά τα άλλα προσπαθώ να είμαι ελαστικός στο θέμα συνθέτης. Π.χ. άτομα που είναι γνωστοί κυρίως ως τραγουδοποιοί αλλά έχουν και μια έστω και μικρή δραστηριοποίηση ως συνθέτες έχουν θέση στην κατηγορία "συνθέτες".
Με εκτίμηση,
Διονύσης Μπουκουβάλας.
Παρότι το σκεπτικό σου είναι ορθό, εντούτοις καλό είναι να έχεις υπόψη σου ότι εκτεταμένες αλλαγές είναι προτιμότερο να τίθενται πρώτα υπόψη της κοινότητας στις σχετικές σελίδες συζήτησης. Βλέπεις τα άρθρα αυτά τα αφαίρεσες από την κατηγορία συνθέτες, αλλά δεν έκρινες σκόπιμο να δημιουργήσεις μια νέα κατηγορία "Έλληνες τραγουδοποιοί" για να τα εντάξεις και, το σημαντικότερο, δεν δικαιολόγησες καν τις μαζικές αλλαγές σου κάνοντας χρήση της σύνοψης επεξεργασίας. Στην ουσία τώρα: προσωπικά πιστεύω ότι ο διαχωρισμός σε τραγουδοποιούς και συνθέτες εμπεριέχει δόση υποκειμενικότητας ως προς το διαχωριστικό όριο. Κατηγορίες με τέτοιους ασαφείς ορισμούς καλό είναι να αποφεύγονται στη βικιπαίδεια, γιατί είναι εύκολο να καταλήξουμε σε "διορθοπολέμους" μεταξύ οπαδών και εχθρών του εκάστοτε μουσικού. Δυστυχώς τώρα δεν έχω χρόνο να ασχοληθώ περισσότερο, αλλά θα σου πρότεινα να ξεκινήσεις ένα θέμα στη Συζήτηση κατηγορίας:Έλληνες συνθέτες, γράφοντας αρχικά όσα έγραψες και στη σελίδα συζήτησής μου. Έχε επίσης υπόψη σου ότι πιθανότατα οι αλλαγές σου θα αντιστραφούν, καθώς δεν έχει προηγηθεί συζήτηση και συναίνεση της κοινότητας γι' αυτές. Φιλικά --Ferengiμήνυμα μετά το μπιπ 09:32, 20 Ιανουαρίου 2009 (UTC)
Αγαπητέ Ferengi, έχεις δίκιο για το ότι δεν δημιούργησα την κατηγορία "έλληνες τραγουδοποιοί" όπως θα όφειλα. Το πρόβλημα είναι ότι η επεξεργασία μιας κατηγορίας είναι επίπονη διαδικασία, καθότι δεν μπορεί να γίνει στην ίδια σελίδα, αλλά στις επιμέρους σελίδες για κάθε περίπτωση. Για το ότι πολλοί θα διαφωνήσουν με αυτό δεν υπάρχει αμφιβολία. Για την ακρίβεια θα διαφωνήσουν οι περισσότεροι, αφού ελάχιστοι έχουν σχέση με τη λόγια μουσική, ενώ αντιθέτως θαυμάζουν προσωπικότητες (αδιαμφησβήτης αξίας, να μην παρεξηγούμε) όπως ο Βαμβακάρης, ο Τσιτσάνης κλπ. Όσο κι αν τους αγαπάμε όμως, μήπως είναι υπερβολή να τους όνομάζουμε συνθέτες; Συνθέτης και ο Μότσαρτ, συνθέτης και ο Βαμβακάρης, κάτι δεν πάει καλά με τον ορισμό. Μην ξεχνάτε τη διαφοροποίηση ποίησης / στίχου. Εκεί γιατί συμφωνούν όλοι; Το ίδιο πρέπει να γίνεται και με τη μουσική. Θα επανέλθω στο θέμα, εφόσον υπάρχει και αντίλογος.
Διονύσης Μπουκουβάλας.
me kalipti apolita i topothetisi tou k. Mpoukouvala.
--Pkokoras 09:53, 20 Ιανουαρίου 2009 (UTC)
Κατόπιν σκέψεως, το να κάνω επεξεργασία τοποθετώντας κάποιον στην κατηγορία τραγουδοποιοί αντί της κατηγορίας συνθέτες είναι εξίσου απλό, οπότε από εδώ και πέρα θα κάνω αυτό, πιστεύω δίκαιο προς όλες τις πλευρές. Και αν κάποιος είναι και συνθέτης και τραγουδοποιός (π.χ. Θάνος Μικρούτσικος) θα αναφέρεται και στις δύο κατηγορίες.
Διονύσης Μπουκουβάλας.
thread_title: Συνθέτες vs Τραγουδοποιοί